Got wil zeivngeſt ſinē tot v̾wîſſē vnſ vil armen
Got wil zeivngeſt ſinē tot v̾wîſſē vnſ vil armen·
dvr dc wir in der helle mv̊ſſen eweklich erwarmē·
dc la dich erbarmen· erwelte mv̊ter vs erkoꝛn·
ſin rotes blůt er vns zeſchadē voꝛ gerihte enbloͤſſet·
des la vō dinre bꝛúſte w̾dē blanke milch gefloͤſſet·
hei wie dc v̾ſtoͤſſet· vō vns da ſinen grimmē zoꝛn·
wie mac vngenade vns iemer vō dime edelen ſvn geſchehen·
ſo dv in laſt din bꝛúſtel ſehē· vn̄ er dich ſine wunden·
er wart v̾ſeret vn̄ dv ſwanger durh d̾ menſchē ſv́ndē·
der liebe vrkv́nde ſol vns doꝛt vo leide tv̊n enbvndē·
ſo dc zallen ſtvndē· iht w̾de an vns ſin tot v̾loꝛn·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse